
รายงานการประชุมสภาองค์การบริหารส่วนตำบลแหลม
สมัยประชุมสามัญ  สมัยที่ 2 ครั้งที่ 1/ 2567
วันที่ 15  พฤษภาคม    2567    เวลา   10.00  น.
ณ ห้องประชุมสภาองค์การบริหารส่วนตำบลแหลม
ผู้มาประชุม
	ลำดับที่
	ชื่อ - สกุล
	ตำแหน่ง
	ลายมือชื่อ

	1
	นายชีพ         ศรีสวัสดิ์
	สมาชิก อบต. ม.1
	ชีพ         ศรีสวัสดิ์

	2
	นายสมยศ      ชูเมือง
	สมาชิก อบต. ม.2
	สมยศ      ชูเมือง

	3
	นายวัชรินทร์   มนต์แก้ว
	สมาชิก อบต. ม.3
	วัชรินทร์    มนต์แก้ว

	4
	นายบรรยัด     แก้วมี
	ประธานสภาฯ
	บรรยัด     แก้วมี

	5
	นายเทียนชัย   หนูยิ้มซ้าย
	สมาชิก อบต. ม.5
	เทียนชัย    หนูยิ้มซ้าย

	6
	นายประสิทธิ์   กาลวงค์
	สมาชิก อบต. ม.6
	ประสิทธิ์    กาลวงค์

	7
	นายประเคียง   หนูพันธ์
	สมาชิก อบต. ม.7
	ประเคียง   หนูพันธ์

	8
	นายเจริญ       แย้มเกิด
	สมาชิก อบต. ม.8
	เจริญ        แย้มเกิด

	9
	นายสมศักดิ์     เพชรคงทอง
	รองประธานสภาฯ
	สมศักดิ์     เพชรคงทอง

	10
	ว่าที่ ร.ต.อัษฎา  จันทร์คง
	สมาชิก อบต. ม.10
	อัษฎา       จันทร์คง


ผู้ขาดประชุม
	ลำดับที่
	ชื่อ  -  สกุล
	ตำแหน่ง
	หมายเหตุ

	1
	-
	-
	

	
	
	
	


   /ผู้เข้าร่วมประชุม  .............
-2-
ผู้เข้าร่วมประชุม
	ลำดับที่
	ชื่อ  -  สกุล
	ตำแหน่ง
	ลายมือชื่อ

	1
	นายเสทือน     ถาวรนุรักษ์
	นายก อบต.แหลม
	เสทือน        ถาวรนุรักษ์

	2
	นายจรัล        แนมไสย
	รองนายก อบต.แหลม
	จรัล        แนมไสย

	3
	นายจินดา      คงตุก
	รองนายก อบต.แหลม
	จินดา      คงตุก

	4
	นายเริงชัย      ณะแก้ว
	เลขานุการนายก อบต.แหลม
	เริงชัย        ณะแก้ว

	5
	นายปรเมศวร์  ชุมทอง
	ปลัด อบต.( เลขานุการสภาฯ )
	ปรเมศวร์     ชุมทอง

	6
	นางดวงเดือน  ทองบุญชู
	ผู้อำนวยการกองคลัง
	ดวงเดือน    ทองบุญชู

	7
	นางสาวอารีย์   ตำแอ
	หัวหน้าสำนักปลัด
	อารีย์        ตำแอ

	8
	นายพิศนุ       เขียวรอด
	ผู้อำนวยการกองช่าง
	พิศนุ       เขียวรอด

	9
	นางสาวกุลยดา   ไชยศรีมาลย์
	นักวิเคราะห์นโยบายและแผน
	กุลยดา   ไชยศรีมาลย์

	10
	สิบเอกนิกร    เกื้อมา
	เจ้าพนักงานธุรการ
	นิกร         เกื้อมา

	
	
	
	


  
เมื่อถึงเวลา 10.00 น. เลขานุการสภา อบต.ฯ ได้เชิญสมาชิกสภาฯ และหัวหน้าส่วนราชการต่างๆ เข้าห้องประชุม และประธานสภาฯ ได้จุดธูปเทียนบูชาพระรัตนตรัย และดำเนินการประชุมตามระเบียบวาระการประชุม

เริ่มประชุมเวลา ๑๐.๐๐  น
  ประธานสภาฯ
    
 สวัสดีท่านสมาชิกสภาฯ ทุกท่าน คณะผู้บริหาร ท่านปลัดและผู้ที่เข้าร่วมประชุมทุกท่านวันนี้          (นายบรรยัด  แก้วมี)
 เป็นการประชุมสภาฯ สมัยสามัญ สมัยที่ 2 ครั้งที่ 1/๒๕67  มีกำหนดภายใน 15 วัน ตั้งแต่


วันที่ 1 
- 15  พฤษภาคม  2567 ต่อไปผมจะเริ่มประชุมตามระเบียบวาระการประชุม

ระเบียบวาระที่ 1 เรื่อง ประธานแจ้งให้ที่ประชุมทราบ     

 ขอแจ้งสอบถามเรื่องการดำเนินการจัดซื้อรถเก็บขยะว่าจะดำเนินการได้เมื่อไหร่
ระเบียบวาระที่ 2 เรื่อง รับรองรายงานการประชุมครั้งที่แล้ว 
       

 2.1 - รับรองรายงานการประชุมสภาองค์การบริหารส่วนตำบลแหลม สมัยแรก ครั้งที่ 1  ประจำปี 

         2567

ประธานสภาฯ

ต่อไปเป็นการรับรองรายงานการประชุมสภาฯ ซึ่งอยู่ในมือสมาชิกทุกท่านแล้ว สมาชิกท่านใด        (นายบรรยัด  แก้วมี) 
จะขอแก้ไขรายงานการประชุมสภาฯ สมัยสามัญ  สมัยแรกครั้งที่ 1 ประจำปี 2567 ให้ยกมือ
                     ขอแก้ไขได้ครับ 
ที่ประชุมฯ
-ไม่มี-

ประธานสภาฯ

เมื่อไม่มีสมาชิกท่านใดขอแก้ไขรายงานการประชุมสภาฯ ต่อไปผมจะขอมติที่ประชุมเพื่อรับรอง(นายบรรยัด แก้วมี) 
รายงานการประชุมสภาฯ สมัยสามัญ  สมัยแรก ครั้งที่ 1 ประจำปี 2567
มติที่ประชุม
-มีมติรับรองรายงานการประชุมสภาฯ สมัยสามัญ สมัยแรกครั้งที่ 1 ประจำปี 2567
ระเบียบวาระที่ 3         เรื่อง   เสนอเพื่อพิจารณา




3.1 ญัตติเพิ่มเติมแผนพัฒนาท้องถิ่น (พ.ศ.2566 – 2570) ครั้งที่ 2/2567
ประธานสภาฯ

(นายบรรยัด  แก้วมี) ต่อไปเป็นระเบียบวาระที่ 3 เรื่องเสนอเพื่อพิจารณา วาระที่ 3.1 ญัตติเพิ่มเติมแผนพัฒนาท้องถิ่น (พ.ศ.2566 – 2570) ครั้งที่ 2/2567 ซึ่งอยู่ในมือสมาชิกทุกท่านแล้ว ในการนี้ขอเชิญท่านนายกฯ ได้เสนอญัตติฯ เชิญครับ
นายก อบต.ฯ
(นายเสทือน  ถาวรนุรักษ์) กราบเรียนท่านประธานสภาฯที่เคารพ ท่านสมาชิกผู้ทรงเกียรติ   และผู้เข้าร่วมประชุม  ทุกท่านครับ ต้องขอขอบคุณท่านประธานสภาฯ ที่ได้เปิดประชุมสภาฯ สมัยที่2 ครั้งที่ 1/2567 เพื่อให้ทางผู้บริหารได้เสนอสำหรับระเบียบวาระที่ 3 เรื่องเสนอเพื่อพิจารณา วาระที่ 3.1 ญัตติเพิ่มเติมแผนพัฒนาท้องถิ่น (พ.ศ.2566 – 2570) ครั้งที่ 2/2567 (ฉบับร่าง) ตามที่สภาองค์การบริหารส่วนตำบลแหลมได้เห็นชอบ แผนพัฒนาท้องถิ่น (พ.ศ. ๒๕66 – ๒๕70) และได้ประกาศใช้แผนฯ เมื่อวันที่ 17 พฤษภาคม 2565 นั้น 
องค์การบริหารส่วนตำบลแหลม มีความจำเป็นในการช่วยเหลือประชาชนในพื้นที่องค์การบริหารส่วนตำบลแหลม ตามอำนาจหน้าที่ และสนับสนุนการดำเนินงานตามนโยบายของรัฐบาล จึงต้องเพิ่มเติม แผนพัฒนาท้องถิ่น (พ.ศ. ๒๕๖6 – ๒๕70) ครั้งที่ 2 เพื่อให้สามารถแก้ไขปัญหาความเดือดร้อนของประชาชน ภายในพื้นที่ได้อย่างเหมาะสม นำไปสู่การปฏิบัติได้อย่างแท้จริงและเป็นรูปธรรม 
สำหรับการเพิ่มเติมแผนพัฒนาท้องถิ่น (พ.ศ. ๒๕๖6 – ๒๕70) ครั้งที่ 2/2567 ในครั้งนี้ จะเกิดประโยชน์สูงสุดแก่ประชาชนเป็นสำคัญ โดยองค์การบริหารส่วนตำบลแหลม ได้ปฏิบัติตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง (ฉบับที่ 3) พ.ศ.2561 “ข้อ ๒๒ เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กร ปกครองส่วนท้องถิ่นดำเนินการตามขั้นตอน ดังนี้ (๑) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนา ท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น (๒) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนา ท้องถิ่นที่เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติม ให้สภาองค์การบริหารส่วนตำบลพิจารณาตามมาตรา ๔๖ แห่งพระราชบัญญัติสภาตำบล และองค์การบริหารส่วนตำบล พ.ศ. ๒๕๓๗ ด้วยเมื่อแผนพัฒนาท้องถิ่นที่เพิ่มเติมได้รับ ความเห็นชอบแล้วให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้ง ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่น ประกาศใช้”


ขอได้โปรดเสนอต่อที่ประชุมสภาองค์การบริหารส่วนตำบลแหลมพิจารณาให้ความเห็นชอบต่อไป  อยากกราบเรียนท่านประธานสภาฯ และท่านสมาชิกฯ ตามฉบับร่างแผนพัฒนาท้องถิ่น (พ.ศ.2566 – 2570) แก้ไขเพิ่มเติมฉบับที่ 2/2567 ที่อยู่ในมือของทุกท่านได้ตรวจสอบตามที่ได้รับความเดือดร้อน ของประชาชนซึ่งได้บรรจุไว้ในฉบับร่างเพิ่มเติมแผนพัฒนาท้องถิ่น ฉบับที่ 2/2567 เพื่อได้จัดทำงบประมาณต่างๆ จะแก้ไขในส่วนของโครงสร้างพื้นฐานและการเกษตรซึ่งได้แจ้งให้นักวิเคราะห์นโยบายและแผนได้ติดตามและนำเสนอรายละเอียดตามที่ได้แจ้งเพื่อโปรดพิจารณาครับ ขอบคุณครับ
ประธานสภาฯ

(นายบรรยัด  แก้วมี) ตามที่ท่านนายกฯ ได้เสนอระเบียบวาระที่ 3 เรื่องเสนอเพื่อพิจารณา วาระที่ 3.1 ญัตติเพิ่มเติมแผนพัฒนาท้องถิ่น (พ.ศ.2566 – 2570) ครั้งที่ 2/2567 ซึ่งอยู่ในมือสมาชิกทุกท่านแล้ว สมาชิกท่านใด จะขอแก้ไขหรือเพิ่มเติม ให้ยกมือขอแก้ไขได้ครับ 
ที่ประชุมฯ


-ไม่มี-
ประธานสภาฯ
(นายบรรยัด  แก้วมี) เมื่อไม่มีท่านสมาชิกฯ ท่านใดอภิปราย ต่อไปกระผมจะขอมติที่ประชุมเห็นชอบเรื่องเสนอเพื่อพิจารณาญัตติ 3.1 ญัตติเพิ่มเติมแผนพัฒนาท้องถิ่น (พ.ศ.2566 – 2570) ครั้งที่ 2/2567 โปรดยกมือขึ้นครับ
มติที่ประชุมฯ
-มีมติเห็นชอบ 9 เสียง

ไม่เห็นชอบ  - เสียง

งดออกเสียง  1 เสียง
ระเบียบวาระที่  4             
-  เรื่องอื่นๆ
ประธานสภา ฯ     
(นายบรรยัด  แก้วมี) ต่อไปเป็นระเบียบวาระที่ 4 เรื่องอื่นๆ ครับ มีสมาชิกท่านใดมีเรื่องเพื่อ


แจ้งให้ทราบ หรือมีเรื่องสอบถามผู้บริหาร จะหารือในที่ประชุมเรื่องใดขอเชิญครับ
ที่ประชุมฯ
 (นายชีพ  ศรีสวัสดิ์ ส.อบต.หมู่ที่ 1) เรียนท่านประธานฯ ที่เคารพ ท่านสมาชิกฯ ผู้ทรงเกียรติ คณะผู้บริหาร และ ผู้เข้าร่วมประชุม  ทุกท่าน ขอสอบถามผู้บริหารว่าการทำนาปรังว่าจะดำเนินการทำได้หรือไม่หากดำเนินการทำนาปรังไม่ได้เพราะสาเหตุใดจึงขอสอบถามมาเพื่อจะได้ให้คำตอบกับประชาชนในพื้นที่ สำหรับการขุดลอกคลองของทางทหารว่าจะดำเนินการได้เมื่อไหร่ และสถานที่ในการดำเนินการสถานที่ไหนบ้าง ขอให้ทางผู้บริหารได้ชี้แจงด้วยครับ ขอบคุณครับ
ประธานสภาฯ

(นายบรรยัด  แก้วมี) ขอขอบคุณนายชีพ  ศรีสวัสดิ์ ส.อบต.หมู่ที่ 1 มากครับ ที่
ได้แจ้งเรื่องต่างๆ เพื่อทราบ และดำเนินการแก้ไขปัญหาร่วมกัน สมาชิกฯ ท่านใดจะขออภิปราย หรือสอบถามเพิ่มเติม เชิญครับ
ที่ประชุมฯ

(นายเทียนชัย  หนูยิ้มซ้าย ส.อบต.หมู่ที่ 5) เรียนท่านประธานฯ ที่เคารพ ท่านสมาชิกฯ ผู้ทรงเกียรติ คณะผู้บริหาร และผู้เข้าร่วมประชุม  ทุกท่าน สำหรับปัญหาที่ผ่านมาที่ได้รับการแก้ไขแล้ว ได้แก่ ปัญหาเรื่องแรงดันน้ำประปาหมู่ที่ 5 แรงดันน้ำต่ำทำให้น้ำไหลช้าและขณะนี้ได้มีการขยายเขตประปาบ้านชายพรุและบ้านตกป่าด้วยจึงทำให้แรงดันน้ำไม่เพียงพอโดยท่านรองนายกฯ (นายจินดา  คงตุก) ได้ดำเนินการปิดวาล์วบางส่วนสำหรับน้ำประปาที่จ่ายไปยังหมู่ที่ 9 ปัญหานี้ได้จบสิ้นไปสำหรับปัญหาแรงดันน้ำไม่เพียงพอในพื้นที่ หมู่ที่ 5 แรงดันน้ำดีขึ้นมากและใสสะอาด ต่อไปเป็นเรื่องซ่อมแซมคอสะพานที่ชำรุดที่บ้านป่าโหนดทำให้การสัญจรผ่านเส้นทางดังกล่าวไม่สะดวกมาหลายเดือนแล้ว ซึ่งทางชลประทานกำลังดำเนินการแก้ไขโดยได้นำเสาเข็มมาเตรียมการเพื่อการซ่อมแซม สำหรับปัญหาเหล่านี้ควรเร่งดำเนินการแก้ไขเพื่ออำนวยความสะดวกให้กับประชาชนในพื้นที่โดยด่วน ต่อไปเป็นเรื่องการขอเครื่องสูบน้ำของชลประทานสำหรับการขอเครื่องสูบน้ำของชลประทานสำหรับปีนี้ ได้มาช้าเกินไป ทำให้การใช้น้ำพื้นที่ หมู่ที่ 5  เดือดร้อน ซึ่งประชาชนผู้ที่ไม่ได้อยู่ในพื้นที่ใกล้เคียงกับโรงสูบน้ำด้วยไฟฟ้าเดือดร้อนมากจึงมีความต้องการให้ดำเนินการขอเครื่องสูบน้ำตั้งแต่ระยะแรกๆ สำหรับประตูน้ำที่ชลประทานแจ้งบริษัทฯ ทำหลายหลายจุดกักเก็บน้ำไม่อยู่ซึ่งเจ้าหน้าที่ ที่เกี่ยวข้องได้แจ้งแล้วว่าได้มีการดำเนินการซ่อมแซมแล้วแต่ก็ยังไม่ดีขึ้น สำหรับการทำถนนเลียบคลองราชดำริซึ่งกระผมได้เสนอมาหลายปีแล้ว และท่านนายกฯ ได้ดำเนินการแก้ไขปัญหา มาหลายปีแล้วพร้อมทั้งทำรางน้ำระบายน้ำด้วย สำหรับเรื่องต้นไม้และวัชพืชริมถนนบางสาย ต้นไม้จะปิดถนนซึ่งไม่สะดวกในการใช้เส้นทาง เช่น สายทางหลวงชนบท – บ้านตกป่า โดยมีวัชพืชจำนวนมาก อยากให้ทางผู้บริหารได้จัดทำโดยนำรถเกรดเพื่อกำจัดวัชพืชจึงขอเสนอเรื่องดังกล่าวไว้เพื่อเพิ่มการดำเนินการเพื่อสร้างความปลอดภัยในการใช้ถนน ครับ ขอบคุณครับ
ประธานสภาฯ

(นายบรรยัด  แก้วมี) ขอขอบคุณนายเทียนชัย  หนูยิ้มซ้าย ส.อบต.หมู่ที่ 5 มากครับ ที่ได้แจ้งเรื่องต่างๆ เพื่อดำเนินการแก้ไขปัญหา สมาชิกฯ ท่านใดจะขออภิปราย หรือสอบถามเพิ่มเติมเชิญครับ
ที่ประชุมฯ
(นายเจริญ  แย้มเกิด ส.อบต.หมู่ที่ 8) เรียนท่านประธานฯ ที่เคารพ ท่านสมาชิกฯ ผู้ทรงเกียรติ คณะผู้บริหาร และผู้เข้าร่วมประชุม  ทุกท่าน เรื่องแจ้งขอให้ดำเนินการแก้ไขปัญหาให้กับประชาชนในพื้นที่ ก่อนเกิดปัญหาอุทกภัย อาจทำให้น้ำท่วมขังบ้านประชาชนด้านหลังริมถนนขอบอ่างเก็บน้ำฝั่งตะวันตกซึ่งขุดทางน้ำไปทางหอประชุมหมู่ที่ 8 ไม่ลึกมากน้ำไหลไม่สะดวกจึงเห็นควรแก้ไขต่อไปครับ ขอบคุณครับ
ประธานสภาฯ

(นายบรรยัด  แก้วมี) ขอขอบคุณนายเจริญ  แย้มเกิด ส.อบต.หมู่ที่ 8 มากครับ ที่ได้แจ้งเรื่องต่างๆ เพื่อดำเนินการแก้ไขปัญหาต่อไป สมาชิกฯ ท่านใดจะขออภิปราย หรือสอบถามเพิ่มเติมเชิญครับ
ที่ประชุม
(ไม่มีสมาชิกท่านใดอภิปราย)
ประธานสภาฯ
หากไม่มีท่านใดอภิปรายต่อไปกระผมขอให้ท่านนายกฯ ได้กล่าวชี้แจงและตอบข้อซักถามสำหรับปัญหาต่างๆ ตามที่ประชุมได้เสนอมา เชิญครับ 
นายก อบต.ฯ
(นายเสทือน  ถาวรนุรักษ์) กราบเรียนท่านประธานสภาฯที่เคารพ ท่านสมาชิกผู้ทรงเกียรติ   และผู้เข้าร่วมประชุมทุกท่าน ขอขอบคุณท่านส.อบต.ฯ ทุกท่านที่ได้ให้ความเห็นชอบร่างแผนพัฒนาท้องถิ่น (พ.ศ.2566- 2570) ฉบับเพิ่มเติมครั้งที่ 2/2567 สำหรับการทำนาปีหรือนาปรังสำหรับบางปีนั้นเกิดปัญหาภัยแล้งซึ่งตำบลแหลมนั้นสามารถแก้ไขปัญหาได้เพราะเรามีแหล่งน้ำคือคลองชะอวด-แพรกเมือง ที่ผ่านมาได้ดำเนินการช่วยเหลืออย่างเต็มที่ สำหรับขณะนี้ได้มีหนังสือจากกรมชลประทาน มาให้ยุติการสูบน้ำจากคลองชะอวด – แพรกเมือง     ทุกตำบลถ้าฝนตกอย่างต่อเนื่องก็สามารถทำนาปรังได้ หรือหากน้ำในคลองชะอวด-แพรกเมืองเพียงพอก็สามารถดำเนินการได้ และในช่วงนี้ไม่เป็นการสมควรอย่างยิ่งในการทำนาปลัง หากชะลอได้ควรรอน้ำฝนให้มากกว่านี้  สำหรับการขุดลอกคลองก็เช่นกันในขณะนี้เราได้อาศัยการดำเนินงานจากหน่วยงานภายนอกในการขุดลอกเพื่อช่วยเหลือประชาชนสำหรับหน่วยงานที่ดำเนินการซึ่งก็ขึ้นอยู่กับระเบียบของทางการสำหรับสถานที่การขุดคลองบางครั้งระยะทางอาจเชื่อมต่อกันไม่เฉพาะหมู่ใดอาจจะขึ้นอยู่กับว่าคลองสายไหนซึ่งเชื่อมต่อกันหลายหมู่บ้าน เช่น

 หมู่ที่ 2 ถึงหมู่ที่ 3 ซึ่งแผนในการขุดลอกอยู่ในส่วนของกองช่างแล้ว เพื่อช่วยเหลือประชาชน สำหรับหมู่ที่ 5  ก็ขอขอบคุณในการชื่นชมในเรื่องการบริหารจัดการน้ำประปาหมู่บ้านที่ผ่าน    มาก็ได้เกิดปัญหาภัยแล้งก็ได้ดำเนินการแก้ไขปัญหา สำหรับบางพื้นที่ในเขตเทศบาลบางแห่งนั้นต้องซื้อน้ำเพื่อแก้ไขปัญหาขาดแคลนน้ำ สำหรับการทำงานในภาพรวมในการแก้ไขปัญหาภัยแล้งนั้นตำบลแหลมถือเป็นตำบลตัวอย่างในด้านการเกษตรเพราะผลผลิตได้ราคาดีเนื่องจากได้รับการแก้ไขปัญหาภัยแล้งทำให้ได้เก็บเกี่ยวผลผลิตได้อย่างมีคุณภาพ สำหรับเครื่องสูบน้ำชลประทานที่มาช้านั้นสาเหตุมาจากชลประทานได้ช่วยเหลือตำบลใกล้เคียงที่มีความเดือดร้อนมากกว่าตำบลแหลมมากโดยดำเนินการให้ตำบลอื่นก่อน สำหรับการก่อสร้างคอสะพานขณะนี้ได้ให้ทางกองช่างเข้าดำเนินการสำรวจเพื่อดำเนินการแก้ไขปัญหานั้นเป็นเรื่องของงชลประทานแต่ก็เป็นเรื่องที่รอต่อไปไม่ได้ต้องเร่งดำเนินการ สำหรับถนนเข้าสู่หมู่บ้านซึ่งมีวัชพืชจำนวนมากอยากให้ช่วยกันในการดำเนินการ สำหรับเครื่องจักรกลก็จะดำเนินการจ้างรถเกรดในเบื้องต้น อยากให้ประชาชนในพื้นที่ได้ช่วยกันดำเนินการช่วยเหลือกันดำเนินการซึ่งในบางสายก็มีความสะอาดซึ่งบางหมู่บ้านที่มีรถตัดหญ้าก็ได้ดำเนินการช่วยเหลือกันในส่วนของการซ่อมแซมถนนที่ชำรุดเสียหายก็จะดำเนินการซ่อมแซมให้เป็นไปตามระเบียบหลังจากนี้ ต่อไปครับ ขอบคุณครับ
ประธานสภาฯ

(นายบรรยัด  แก้วมี) ขอขอบคุณนายเสทือน  ถาวรนุรักษ์ นายก อบต.แหลม มากครับที่ได้ชี้แจงเรื่องต่างๆ เพื่อแก้ไขปัญหาให้กับประชาชนต่อไป  มีสมาชิกฯ ท่านใดจะขออภิปราย หรือสอบถามเพิ่มเติมเชิญครับ เชิญนายจินดา  คงตุก รองนายกฯ เสนอครับ
รองนายก อบต.ฯ

(นายจินดา  คงตุก) กราบเรียนท่านประธานสภาฯที่เคารพ ท่านสมาชิกผู้ทรงเกียรติ และผู้เข้าร่วมประชุมทุกท่าน สำหรับเรื่องการทำนาหลังน้ำลดจากที่ได้ประชุมคณะกรรมการน้ำที่อำเภอหัวไทรตามที่ท่านนายกฯ ได้เสนอให้กระผมเข้าร่วมประชุมและมีกรมชลประทานเข้าร่วมประชุมด้วยได้ข้อสรุปว่าหลังจากปีใหม่ไปแล้วกำหนดให้เกษตรกรหว่านข้าวให้แล้วเสร็จภายใน 30 มกราคม โดยทางกรมชลประทานจะนำเครื่องสูบน้ำมารอไว้ โดยเกษตรกรต้องหว่านข้าวให้แล้วเสร็จภายในเวลาดังกล่าว หมู่บ้านที่ดำเนินการตรงตามเป้าหมายของกรมชลประทานได้แก่ พื้นที่ หมู่ที่ 5 โดยต่อไปไม่ต้องขอเครื่องสูบน้ำโดยติดตั้งต่อไปอีก 3 เดือน โดยกรมชลประทานจะเตรียมเครื่องสูบน้ำพร้อมน้ำมันไว้ให้ สำหรับปัญหาในการหว่านข้าวที่เกิดขึ้นได้แก่หมู่ที่ 6 เกิดปัญหาสาเหตุมาจากบริษัทปาล์มน้ำมันสูบน้ำออกในช่วง วันที่ 30 มกราคมทำให้ไม่สามารถหว่านข้าวในช่วงเวลาดังกล่าวได้  โดยหลังจากนี้จะหารือกับบริษัทและเกษตรกรนาข้าว โดยไม่ให้บริษัทปาล์มน้ำมันสูบน้ำในช่วงภายใน 30 มกราคมซึ่งเป็นช่วงหว่านข้าว โดยงบประมาณที่ผ่านมาได้ใช้ในการสูบน้ำไปจำนวนมากทำให้ไม่สามารถใช้งบประมาณไปพัฒนาด้านอื่นได้ในส่วนของนาปรังนั้นวางแผนการใช้น้ำยุ่งยากมากเนื่องจากขึ้นอยู่กับปริมาณน้ำฝนว่าฝนจะมีการตกต่อเนื่องหรือไม่ ในส่วนของน้ำประปา หมู่ที่ 7 หมู่ที่ 8 และหมู่ที่ 10 ไม่ไหลในช่วง 2-3 วัน ที่ผ่านมาเกิดจากท่อเมนระบบประปาที่ก่อสร้างในพื้นที่ หมู่ที่ 5 ชำรุดสาเหตุ เกิดจากรอยต่อท่อเมนไม่ดีเกิดการชำรุดหลุดออกหาจุดที่เกิดการชำรุดไม่พบโดยทดสอบปล่อยน้ำประปาไหลลดลงปัญหาเกิดจากท่อเมนหลุดสาเหตุเกิดจากท่อเมนดังกล่าวบางเกินไปในโอกาสต่อไปในการกำหนดสเปคงานควรกำหนดให้ท่อเมนหนากว่าเดิมสำหรับปีต่อไป สำหรับหมู่ที่ 4 หมู่ที่ 7 และหมู่ที่ 10 เกิดปัญหาท่อน้ำประปาเก่าเสื่อมสภาพและอาจชำรุดได้ง่ายเมื่อทำการขุดลอกหรือปรับพื้นที่ทำให้ท่อเกิดการแตกชำรุดหากมีการแตกชำรุดเพียง 1 จุดก็จะทำให้แรงดันน้ำลดลง ขอฝากท่านสมาชิกฯ ทุกท่าน ประชาสัมพันธ์ให้ประชาชนในพื้นที่หากท่อประปาเกิดการชำรุดในพื้นที่ให้ผู้ที่พบเห็นแจ้งมาทางกองช่าง อบต.แหลม ดำเนินการซ่อมแซม เพื่อช่วยอำนวยความสะดวกให้ประชาชนต่อไปครับ ขอบคุณครับ
ประธานสภาฯ

(นายบรรยัด  แก้วมี) ขอขอบคุณนายจินดา  คงตุก รองนายก อบต.แหลม มาก
ครับที่ได้ชี้แจงเรื่องต่างๆ เพื่อแก้ไขปัญหาให้กับประชาชนต่อไป  มีสมาชิกฯ ท่านใดจะขออภิปราย หรือสอบถามเพิ่มเติมเชิญครับ 
ที่ประชุม

(ไม่มีสมาชิกท่านใดอภิปราย)
ประธานสภาฯ

(นายบรรยัด  แก้วมี) หากไม่มีท่านใดอภิปรายวันนี้กระผมขอขอบคุณสมาชิกทุกท่านตลอดจนคณะผู้บริหาร และผู้ที่เข้าร่วมประชุมทุกท่าน กระผมขอปิดการประชุมครับ
ปิดประชุมเวลา ๑๒.๐๐ น.                                                                                                     




ลงชื่อ       ปรเมศวร์  ชุมทอง               ผู้บันทึกรายงานการประชุม
                                                           ( นายปรเมศวร์  ชุมทอง   )                                                                                                                                                     

                      เลขานุการสภาองค์การบริหารส่วนตำบลแหลม  
                                                                   ลงชื่อ      บรรยัด     แก้วมี       ผู้ตรวจรายงานการประชุม
                                                                         ( นายบรรยัด     แก้วมี )
                                                             ประธานสภาองค์การบริหารส่วนตำบลแหลม
ลงชื่อ                   เทียนชัย หนูยิ้มซ้าย                    ประธานกรรมการตรวจรายงานการประชุม
                   ( นายเทียนชัย หนูยิ้มซ้าย )
 สมาชิกสภาองค์การบริหารส่วนตำบลแหลม หมู่ที่ 5
   ลงชื่อ                    ประเคียง   หนูพันธ์   กรรมการตรวจรายงานการประชุม
                       ( นายประเคียง   หนูพันธ์ )
สมาชิกสภาองค์การบริหารส่วนตำบลแหลม หมู่ที่ 7
   ลงชื่อ            ว่าที่ ร.ต.อัษฎา  จันทร์คง   เลขานุการกรรมการตรวจรายงานการประชุม
                              ( อัษฎา  จันทร์คง )
สมาชิกสภาองค์การบริหารส่วนตำบลแหลม หมู่ที่ 10
สภาองค์การบริหารส่วนตำบลแหลม รับรองรายงานการประชุมในคราวสมัยวิสามัญ สมัยที่ 1 ประจำปี  พ.ศ.2567   เมื่อวันที่...8..เดือน..กรกฎาคม.......พ.ศ..2567.........
